ઈસ્લામાબાદ- સિંધુ જળ વિવાદ અંગે રચાયેલી આયોગની 115મી બેઠકને આ મહિને 29 અને 30 તારીખે લાહોરમાં રાખવામાં આવી છે. આ બેઠકમાં કમિશનર પી.કે. સક્સેના ભારતનું પ્રતિનિધિત્વ કરશે. જ્યારે પાકિસ્તાન તરફથી સૈયદ મોહમ્મદ મેહર અલી શાહ તેમનો પક્ષ રજૂ કરશે. સિંધુ આયોગની સ્થાપના ભારત અને પાકિસ્તાન વચ્ચે વર્ષ 1960માં કરવામાં આવેલી સિંધુ જળ સંધિ હેઠળ કરવામાં આવી હતી. આ કરાર મુજબ બન્ને દેશોના કમિશનર એક વર્ષમાં ઓછામાં ઓછા એક વખત મુલાકાત કરે છે. આ બેઠકની યજમાની ભારત અને પાકિસ્તાનમાં વારાફરતી કરવામાં આવે છે. આ પહેલાની બેઠક ગત 29-30 માર્ચ, 2018ના રોજ નવી દિલ્હી ખાતે રાખવામાં આવી હતી.